4. ΕΓΚΥΚΛΙΟΣ ΥΠΟΥΡΓΕΙΟΥ ΟΙΚΟΝΟΜΙΚΩΝ Αριθ. 17355 της 28 Σεπτ. 1930 Κατά τας διατάξεις περί επιθέσεως και διαγραφής του χαρτοσήμου τούτο επικολλάται άμα τη συντάξει του εγγράφου και διαγράφεται προσηκόντως υπό του εκδίδοντος το έγγραφον. Κατά ταύτα εάν επί τινος εγγράφου λαμβάνει χώραν εξόφλησις υποκειμένη εις τέλος χαρτοσήμου πρέπει κατά τα κεκανονισμένα να επιτεθή αμέσως το χαρτόσημον και να διαγραφή αμέσως υπό του εξοφλούντος ή του εκδίδοντος εν γένει το έγγραφον το υποκείμενον εις τέλος. Εν περιπτώσει καθ’ ην η διαγραφή του χαρτοσήμου γίνεται υπό εταιρίας, αύτη διαγράφει το χαρτόσημον δια της εγκεκριμένης σφραγίδος, εάν όμως η έκδοσις του εγγράφου, εξόφλησις κλπ. λαμβάνει χώραν εκτός του κέντρου όπου δεν υπάρχει η σφραγίς της εταιρίας  η διαγραφή θα ενεργήται υπό του υπογράφοντος το έγγραφον ή χορηγούντος την εξόφλησιν δια της υπογραφής αυτού και της χρονολογίας αρχομένης από του σώματος του εγγράφου. Σελ. 108 